Vysvetľovanie č.1

Zákazka: Komplexné zabezpečenie ubytovania a stravovania počas konferencie národného projektu IT Akadémia – vzdelávanie pre 21. storočie pre učiteľov stredných škôl 2020

**Otázky záujemcu:**

VEC: Žiadosť o vysvetlenie súťažných podkladov.

***otázka 1/*** *Spomínate vo výzve:*

*Konferenčné priestory vrátane technického vybavenia a infraštruktúry počas konferencie budú využívané od 19.11.2020 do 21.11.2020.*

*Požiadavky na konferenčné miestnosti:*

*1 x Veľká konferenčná miestnosť I:*

*• kapacita pre počet osôb min. 150*

*• technické vybavenie: 1 ks dataprojektor, 1 ks prezentačné veľkoplošné plátno, ozvučenie, vrátane min. dvoch mikrofónov pre diskusie s účastníkmi, vysoko rýchlostný prístup na internet.*

*1 x Veľká konferenčná miestnosť II:*

*• kapacita pre počet osôb min. 50*

*• technické vybavenie: 1 ks dataprojektor, 1 ks prezentačné veľkoplošné plátno, vysoko rýchlostný prístup na internet.*

*6 x Malá konferenčná miestnosť:*

*• kapacita pre počet osôb min. 15-20*

*• technické vybavenie: vysoko rýchlostný prístup na internet*

*Kapacitne to trochu nesedí, lebo je to viac, ako je počet zúčastnených hostí. Viete mi, prosím, špecifikovať, v ktorý deň budete využívať ktorú miestnosť. Prípadne aj hodiny, kedy ich budete potrebovať. Ideálny by bol harmonogram všetkých dní. Ak nebudete využívať všetky miestnosti po celé dni, ovplyvní to cenu..*

***otázka 2/***

*Maximálne kapacity sál sú počítané pri akom type sedenia? Školské, divadelné alebo iné – aké?*

**Vysvetlenie verejného obstarávateľa**

**Odpoveď k otázke č.1**

Verejný obstarávateľ požaduje Konferenčné priestory na celú dobu konania konferencie.

**Odpoveď k otázke č.2**

Verejný obstarávateľ nepožadoval presný typ sedenia, požiadavka je na splnenie počtu osôb.

Bratislava, 08.07.2020